CELEX: 62006TN0384
Language: sk
Date: 2006-12-13 00:00:00
Title: Vec T-384/06: Žaloba podaná 13. decembra 2006 – IBP a International Building Products France/Komisia

27.1.2007   
            
            
               SK
            
            
               Úradný vestník Európskej únie
            
            
               C 20/32
            
         Žaloba podaná 13. decembra 2006 – IBP a International Building Products France/Komisia
   (Vec T-384/06)
   (2007/C 20/49)
   Jazyk konania: angličtina
   Účastníci konania
   
      Žalobcovia: IBP Ltd (Tipton, Spojené kráľovstvo) a International Building Products France SA (Sartrouville, Francúzsko) (v zastúpení: M. Clough, QC, a A. Aldred, solicitor)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zrušiť rozhodnutie v rozsahu, v akom sa týka žalobcov, vzhľadom na obdobie od 23. novembra 2001 do 1. apríla 2004,
            
         
               —
            
            
               v každom prípade zrušiť pokutu uloženú žalobcom alebo ju znížiť o sumu, ktorú považuje Súdny dvor za každých okolností za vhodnú,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobcovia navrhujú čiastočné zrušenie rozhodnutia Komisie C(2006) 4180, konečné znenie, z 20. septembra 2006 vo veci COMP/F-1/38.121 – Tvarovky, ktorým Komisia konštatovala, že žalobcovia spolu s inými podnikateľmi porušili článok 81 ES a článok 53 Dohody o európskom hospodárskom priestore tým, že určovali ceny, uzatvárali dohody o cenníkoch, zľavách a rabatoch, uzatvárali dohody o mechanizmoch zavedenia zvýšenia cien, rozdeľovali si vnútroštátne trhy, spotrebiteľov a vymieňali si iné obchodné informácie.
   Žalobcovia na podporu svojej žaloby uvádzajú, že Komisia porušila článok 81 ES, keď dospela k záveru, že žalobcovia sa zúčastnili na jednom, komplexnom a súvislom porušovaní článku 81 ES v období od 23. novembra 2001 do 1. apríla 2004, keďže poskytnuté dôkazy podľa žalobcov takéto zistenie nepodporujú.
   Navyše, žalobcovia tvrdia, že Komisia v rozpore s článkom 253 ES svoje zistenia neodôvodnila, alebo ich odôvodnila nedostatočne.
   Okrem toho žalobcovia uvádzajú, že Komisia porušila ich právo byť vypočutý, keď rozhodla o porušení bez toho, aby uvidela začatie konania proti žalobcom v oznámení o námietkach alebo umožnila žalobcom vyjadriť sa pred prijatím sporného rozhodnutia.
   Pokiaľ ide o zrušenie alebo zníženie pokuty uloženej žalobcom, títo uvádzajú, že:
   
               a)
            
            
               Komisia neuplatnila článok 15 ods. 2 Nariadenia č. 17 (1), článok 23 ods. 2 Nariadenia č. 1/2003 (2) a článok 5 písm. a) Usmernení k metóde stanovovania pokút z roku 1998 (3);
            
         
               b)
            
            
               Komisia uložila International Building Products France pokutu vo výške 5,63 miliónov EUR dvakrát za jedno porušenie;
            
         
               c)
            
            
               Komisia nesprávne uplatnila Usmernenia k metóde stanovovania pokút z roku 1998; a
            
         
               d)
            
            
               Komisia nesprávne uplatnila Oznámenie o zhovievavosti z roku 1996 (4).
            
         
      (1)  Nariadenie Rady (EHS) č. 17, Prvé nariadenie implementujúce články 85 a 86 zmluvy (Ú. v. ES 13 z 21.2.1962, s. 204–211; Mim. vyd. 08/001, s. 3).
   
      (2)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).
   
      (3)  Usmernenia k metóde stanovovania pokút uložených podľa článku 15 ods. 2 nariadenia č. 17 a článku 65 ods. 5 Zmluvy o ESUO (Ú. v. ES C 9, 1998, s. 3).
   
      (4)  Oznámenie Komisie o oslobodení od pokút a znížení pokút v prípadoch kartelov (Ú. v. ES C 207, 1996, s. 4).